laion/Wikipedia-Exotic huggingface dataset:
מיקו טאשירו

מיקו טאשירו (ביפנית: 田代未来; נולדה ב-7 באפריל 1994) היא ג'ודוקא יפנית אשר מתחרה בקטגוריית המשקל עד 63 ק"ג, סגנית אלופת העולם (2018 ו-2019). באוגוסט 2009 זכתה טאשירו באליפות העולם לקדטים (עד גיל 17) שנערכה בבודפשט. באוגוסט 2010 היא השתתפה באולימפיאדת הנוער בסינגפור וזכתה במדליית הזהב. באוקטובר אותה השנה היא זכתה גם באליפות העולם לג'וניור (עד גיל 20) שנערכה באגאדיר. בנובמבר 2013 טאשירו זכתה במדליה הראשונה שלה בתחרות מהסבב העולמי לבוגרים כאשר זכתה במדליית כסף בגראנד סלאם טוקיו היוקרתי. באליפות העולם בשנת 2014 שנערכה בצ'ליאבינסק, אליפות העולם הראשונה בה טאשירו השתתפה, היא זכתה במדליית ארד לאחר חמישה ניצחונות והפסד אחד. את ארבעת הקרבות הראשונים שלה היא ניצחה באיפון והגיעה לשלב חצי הגמר בו הפסידה באיפון לירדן ג'רבי הישראלית לאחר ריתוק. טאשירו נשרה לקרב על מדליית הארד בו גברה באיפון על אדוויג' גוונד האיטלקייה. באליפות העולם בשנת 2015 שנערכה באסטנה, טאשירו שוב זכתה במדליית הארד. היא ניצחה את שני הקרבות הראשונים שלה באיפון אך הפסידה בשלב רבע הגמר לקלריס אגבניינו הצרפתייה ונשרה לקרבות בית הניחומים. לאחר ניצחון על אניקה ואן אמדן ההולנדית, טאשירו עלתה לקרב על מדליית הארד וזכתה במדליה אוטומטית לאחר שיריבתה ההולנדית יול פרנסה לא יכלה להופיע לקרב. טאשירו השתתפה באולימפיאדת ריו דה ז'ניירו 2016 וסיימה במקום החמישי בקטגוריית המשקל עד 63 ק"ג. היא הגיעה עד שלב חצי הגמר בו הפסידה לקלריס אגבניינו ונשרה לקרב על מדליית הארד. בקרב על המדליה היא הפסידה בניקוד ווזארי לירדן ג'רבי הישראלית. באליפות העולם בשנת 2018 שנערכה בבאקו היא זכתה במדליית כסף. את שלושת הקרבות הראשונים שלה היא ניצחה באיפון והגיעה לשלב חצי הגמר בו ניצחה בווזארי את טינה טרסטניאק הסלובנית. בגמר טאשירו התמודדה מול קלריס אגבניינו הצרפתייה ולאחר ארבע דקות ללא ניקוד, הקרב נכנס לניקוד זהב. 50 שניות בתוך זמן ניקוד הזהב, טאשירו הפסידה באיפון. באליפות העולם 2019 שנערכה בטוקיו, זכתה טאשירו פעם נוספת במדליית הכסף. את שתי קרבותיה הראשונים היא ניצחה באיפון. ברבע הגמר היא ניצחה בווזארי את סאנה ורמיר ההולנדית לאחר תרגיל קוסוטו-גרי ובחצי הגמר היא ניצחה את טינה טרסטניאק הסלובנית לאחר שטרסטניאק ביצעה נעילת בריח בשם וואקי-גטאמה בצורה לא חוקית והודחה. בגמר טאשירו התמודדה מול קלריס אגבניינו הצרפתייה והפסידה בווזארי 7 דקות ו-7 שניות בתוך זמן ניקוד זהב. באולימפיאדת טוקיו 2020, זכתה טאשירו במדליית כסף יחד עם נבחרת יפן בתחרות הקבוצתית. בתחרות האישית בקטגוריית המשקל של עד 63 ק"ג, היא הודחה בסיבוב השני לאחר הפסד לאגאתה אוזבודה-בלאך מפולין. מדיה וקבצים בנושא מיקו טאשירו בוויקישיתוף מיקו טאשירו, ברשת החברתית פייסבוק מיקו טאשירו, באתר olympedia.org מיקו טאשירו, באתר איגוד הג'ודו העולמי מיקו טאשירו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
Without Me (שיר של הלסי)

Without Me (בעברית: בלעדיי) הוא סינגל שהוקלט על ידי הזמרת-יוצרת האמריקאית הלסי. השיר יצא לאור ב-4 באוקטובר 2018, על ידי חברת התקליטים קפיטול רקורדס, כסינגל ראשון מתוך האלבום, Manic. השיר הגיע למקום הראשון במצעד הבילבורד הוט 100, והשלישי במצעד הסינגלים הבריטי. השיר נכתב על ידי הלסי, לואי בל, בריטני אמרדיו, איימי אלן, טימבלנד, סקוט סטורץ' וג'סטין טימברלייק והופק על ידי לואי בל. שיר זה נחשב לשיר הסולו הראשון של הלסי אשר הצליח לכבוש את פסגת מצעד הבילבורד הוט 100. בנוסף לכך, עלה השיר לרשת הזרמת המדיה ספוטיפיי, בסמוך לצאתו. הווידאו קליפ המלא של השיר הועלה לערוץ היוטיוב של הלסי ב-29 באוקטובר 2018, כמה שבועות לאחר שיצא כסינגל. הקליפ בוים על ידי קולין טילי. כמו כן, הוציאה הלסי עבור השיר גם קליפ שיווקי שפורסם לראשונה בספוטיפיי. נכון לספטמבר 2020, מונה הצפיות של הקליפ עומד על כ-427 מיליון צפיות. מידע על היצירה "Without Me" באתר מיוזיק בריינז גרסאות נוספות ל"Without Me" באתר SecondHandSongs מידע על הרצועה "Without Me" באתר ספוטיפיי Charlotte Krol, Listen to Halsey's brand new single, 'Without Me', NME, ‏2018-10-04 (באנגלית) Halsey Chart History, Billboard Official Singles Chart Top 100 | Official Charts Company, www.officialcharts.com (באנגלית) Halsey – Without Me (באנגלית), נבדק ב-2019-04-30 reputation, נבדק ב-2019-04-25 HalseyVEVO (2018-10-29), Halsey - Without Me, נבדק ב-2019-06-16 Halsey Battles Through Dysfunctional Love in 'Without Me' Video: Watch, Billboard Halsey drops emotional vertical video for “Without Me” on Spotify, Alternative Press, ‏2018-10-12 (באנגלית) Auszeichnungen Archiv, IFPI Austria - Verband der österreichischen Musikwirtschaft (בגרמנית) www.ariacharts.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) ultratop.be - ULTRATOP BELGIAN CHARTS, ultratop.be www.bpi.co.uk BVMI | Datenbank, www.musikindustrie.de Certificeringer | IFPI, www.ifpi.dk The Official New Zealand Music Chart, THE OFFICIAL NZ MUSIC CHART (באנגלית) "Top AFP/Audigest - Semana 10 de 2020" (PDF) (in Portuguese). Associação Fonográfica Portuguesa. p. 6. Retrieved April 24, 2020. musiccanada.com Sverigetopplistan, Sverigetopplistan (בשוודית) Best Sellers and Global Artist of the Year — IFPI — Representing the recording industry worldwide, web.archive.org, ‏2020-03-19
אגרלווה

אגרלווה (בהונגרית: Egerlövő) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית אגרלווה קטנה משמעותית בעשרות השנים האחרונות, מ-633 תושבים בשנת 1990 עד 491 תושבים בשנת 2018 (ירידה של כ-22%). באגרלווה חיו מעט יהודים ובמקום קיים בית קברות יהודי. מדיה וקבצים בנושא אגרלווה בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 בית הקברות באגרלווה מפקדי האוכלוסין של יהודי הונגריה, 1993
קאץ' (הונגריה)

קאץ' (בהונגרית: Kács) הוא כפר קטן במחוז בורשוד-אבאוי-זמפלן שבצפון מזרח הונגריה. בקאץ' חיו מעט יהודים. מדיה וקבצים בנושא קאץ' בוויקישיתוף אתר האינטרנט הרשמי של קאץ' נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא הונגריה ובנושא יישובים. אתם מוזמנים לתרום לוויקיפדיה ולהרחיב אותו.
WikiScanner

WikiScanner היה מסד נתונים ציבורי שפעל בין 2007 ל-2016, והכיל קישורים למיליוני עריכות אנונימיות בוויקיפדיה לארגונים אשר מהם בוצעו לכאורה העריכות, על ידי הצלבה של מידע על העריכות עם נתונים על טווח כתובות ה-IP של הארגונים המחזיקים בכתובות ה-IP הללו. האתר נוצר על ידי וירג'יל גריפית', חוקר אורח במכון סנטה פה שבניו מקסיקו. בחלק השאלות הנפוצות של האתר, הצהיר גריפית שהוא מאמין שהאתר יכול לסייע להפוך את ויקיפדיה לאמינה יותר בנושאים שנויים במחלוקת. הוא גם ציין שמעולם לא הועסק על ידי קרן ויקימדיה, וטען כי עבודתו ב-WikiScanner הייתה "100% לא מסחרית". ב-21 בדצמבר 2012 פרסמה קבוצת מחקר של Fondazione Bruno Kessler גרסת קוד פתוח של WikiScanner בשם WikiWatchdog. באמצעות WikiScanner התברר כי דברי ביקורת ומידע שלילי אודות גופי ממשל וארגונים שונים נמחק לעיתים קרובות מערכי ויקיפדיה, ושהשינויים הללו בוצעו מהמחשבים של גופי הממשל (בין היתר על ידי הממשל האמריקני, האוסטרלי, וכו') וארגונים שונים (מיקרוסופט, אפל, פפסי, וכו'). ב-4 באוקטובר 2016 סגר גריפית את האתר, משום שלטענתו עלות אירוח האתר הייתה יקרה מדי עבורו. מדיה וקבצים בנושא WikiScanner בוויקישיתוף אתר האינטרנט הרשמי של WikiScanner Borland, John (2007-08-14). "See Who's Editing Wikipedia - Diebold, the CIA, a Campaign". Wired. נבדק ב-2019-04-30. Biuso, Emily (2007-12-09). "Wikiscanning". The New York Times (באנגלית אמריקאית). נבדק ב-2019-04-30. WikiScanner FAQ, web.archive.org, ‏2007-08-30 [1] ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קרלוס סאינס

האם התכוונתם ל... קרלוס סאינס (נהג ראלי) – (יליד 1962) נהג מרוצי ראלי. זכה פעמיים באליפות העולם בראלי ובמרוץ ראלי פריז דקאר. קרלוס סאינס (פורמולה 1) – (יליד 1994) נהג מרוצים המתחרה באליפות פורמולה 1
ה'תשצ"ד

ה'תשצ"ד (5,794) ובקיצור תשצ"ד – היא שנה עברית אשר תחל ביום א' בתשרי, אור ל-24 בספטמבר 2033, ותסתיים ביום כ"ט באלול, 13 בספטמבר 2034. המולד של תשרי חל ביום השבת, 6 שעות ו-934 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה חמישית לשמיטה, ושנת 18 במחזור העיבור ה-305. תקופת ניסן שבשנה זו היא תחילת שנת 26 (סימנה כולזז) במחזור השמש ה-207. שנה זו היא שנת 1,965 לחורבן הבית, ושנת 2,345 לשטרות. מדינת ישראל תחגוג ביום העצמאות ה'תשצ"ד 86 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ב בחשוון חל ביום שישי ולכן יום הזיכרון ליצחק רבין מוקדם ליום חמישי י"א בחשוון. י"ג באדר חל בשבת, ולכן תענית אסתר מוקדמת ליום חמישי י"א באדר. כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997). ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004). י' באייר חל בשבת, ולכן יום הרצל נדחה ליום ראשון י"א באייר.
אצטדיוני כדורגל בבלארוס

להלן רשימת אצטדיוני כדורגל בלארוס, מסודרים לפי קיבולת: אצטדיוני כדורגל ברוסיה אצטדיוני כדורגל בישראל ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
הירו פיינס טיפין

הירו בורגארד פוקנר פיינס טיפין (באנגלית: Hero Beauregard Faulkner Fiennes Tiffin; נולד ב-6 בנובמבר 1997) הוא שחקן קולנוע ודוגמן אנגלי. ידוע בעיקר בשל תפקידו בתור טום רידל בסרט "הארי פוטר והנסיך חצוי-הדם", בתור הרדין סקוט בסדרת הסרטים של "אחרי ש..." ובזכות הופעתו בסדרה הדרמה "מוגנים". פיינס טיפין נולד בלונדון, בממלכה המאוחדת, בנם של במאית הקולנוע מרתה פיינס (אנ') ושל צלם הקולנוע ג'ורג' טיפין. אמו אף זכתה למועמדות בפרסי האקדמיה הבריטית לאמנויות הקולנוע והטלוויזיה. יש לו אח גדול בשם טיטאן ואחות צעירה בשם מרסי. סבא רבא שלו היה התעשיין סר מוריס פיינס (אנ'), ואילו דודיו הם השחקנים רייף פיינס וג'וזף פיינס. סבו וסבתו מצד אמו היו הצלם והמאייר מארק פיינס (אנ') והסופרת ג'ניפר לאש (אנ') בשנת 2008 השתתף בסרט "Bigga Than Ben". שנה לאחר מכן גילם את דמותו של טום רידל בן ה-11 בסרט שובר הקופות "הארי פוטר והנסיך חצוי-הדם". בשנת 2012 השתתף בסרט "שלווה פרטית", שם גילם את צ'רלי הצעיר. ארבע שנים לאחר מכן, שיחק בסרט "Possession With Intent To Supply". לאחר שנה, השתתף בסרט קצר שיצא בחסותה של רשת האופנה השוודית H&M. במהלך שנת 2018 השתתף במספר פרקים בסדרות הטלוויזיה "מוגנים" ו"המנהרה". בשנת 2019 גילם את התפקיד הראשי בסרט "אחרי ש...", אשר גרף בקופות כ-50 מיליון דולר בסך הכל. באותה השנה אף השתתף במספר פרקים בסדרה "Cleaning Up" בתפקיד ג'ייק. בשנת 2022 שיחק בסרט האקשן ההיסטורי "לוחמת" בבימויה של ג'ינה פרינס בית'ווד (אנ') מדיה וקבצים בנושא הירו פיינס טיפין בוויקישיתוף אתר האינטרנט הרשמי של הירו פיינס טיפין הירו פיינס טיפין, ברשת החברתית אינסטגרם הירו פיינס טיפין, במסד הנתונים הקולנועיים IMDb (באנגלית) הירו פיינס טיפין, באתר AllMovie (באנגלית) הירו פיינס טיפין, באתר Rotten Tomatoes (באנגלית) הירו פיינס טיפין, במסד הנתונים הקולנועיים KinoPoisk (ברוסית) Who Is Hero Fiennes Tiffin? Everything You Need To Know About The ‘After’ Star, ELLE (באנגלית) www.bafta.org (ארכיון) After (2019) (2019) - Box Office Mojo, www.boxofficemojo.com ITV Media | Cleaning Up, www.itvmedia.co.uk Here Are All the Winners From the 2019 Teen Choice Awards, Billboard (באנגלית)
ה'תשצ"ה

ה'תשצ"ה (5,795) ובקיצור תשצ"ה – היא שנה עברית אשר תחל ביום א' בתשרי, אור ל-14 בספטמבר 2034, ותסתיים ביום כ"ט באלול, 3 באוקטובר 2035. המולד של תשרי חל ביום רביעי, 15 שעות ו-730 חלקים. לפיכך זו שנה מסוג השג. היא מעוברת, ואורכה 385 ימים. זו שנה שישית לשמיטה, ושנת 19 במחזור העיבור ה-306. תקופת ניסן שבשנה זו היא תחילת שנת 27 (סימנה כזיאא) במחזור השמש ה-207. שנה זו היא שנת 1,966 לחורבן הבית, ושנת 2,346 לשטרות. מדינת ישראל תחגוג ביום העצמאות ה'תשצ"ה 87 שנות עצמאות. כ"ו בחשוון - סיום המחזור ה-15 של לימוד הדף היומי להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת השג שנה מסוג השג, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. ג' בתשרי חל בשבת, ולכן צום גדליה נדחה ליום ראשון ד' בתשרי. כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'. כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997). ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004). י' באייר חל בשבת, ולכן יום הרצל נדחה ליום ראשון י"א באייר.
רמת פוסטר

רמת פוסטר (באנגלית: Foster Plateau) היא רמה בצפונה של ארץ גרהאם שבאנטארקטיקה. שטחה של הרמה 210 קמ"ר. גובהה של הרמה 1,898 מטרים מעל פני הים. הרמה ממוקמת בין קרחון דריגלסקי וקרחון הקטוריה. הרמה גובלת ברמת פורבידן שמדרום לה וברמת הרברט שמצפון לה. הרמה צולמה מן האוויר לראשונה על ידי משלחת הסקר האווירי של שטחי חסות איי פוקלנד, שחקרה את אנטארקטיקה בעונת המחקר 1957–1956. הרמה מופתה מתוך תצלומים אלה על ידי סקר שטחי חסות איי פוקלנד. שמה של הרמה ניתן לה על ידי הוועדה המייעצת לשמות אנטארקטיים של בריטניה, בשנת 1960. הרמה נקראת על שמו של ריצ'רד א. פוסטר (Richard A. Foster) שעמד בראש סקר שטחי חסות איי פוקלנד, בתחנת האי דאנקו, בין השנים 1957 - 1956. • Damien Gildea, Antarctic Peninsula - Mountaineering in Antarctica: Travel Guide רמת פוסטר באתר הסקר הגאולוגי של ארצות הברית רמת פוסטר באתר הגאזט האנטארקטי המשווה SCAR של ממשלת אוסטרליה מפת אזור רמת פוסטר מידע היסטורי וגאוגרפי מידע גאוגרפי
ה'תשצ"ו

ה'תשצ"ו (5,796) ובקיצור תשצ"ו – היא שנה עברית אשר תחל ביום א' בתשרי, אור ל-4 באוקטובר 2035, ותסתיים ביום כ"ט באלול, 21 בספטמבר 2036. המולד של תשרי חל ביום שלישי, 13 שעות ו-239 חלקים. לפיכך זו שנה מסוג הכז. איננה מעוברת, ואורכה 354 ימים. זו שנת שמיטה, ושנת 1 במחזור העיבור ה-306. תקופת ניסן שבשנה זו היא תחילת שנת 28 (סימנה כחיבז) במחזור השמש ה-208. שנה זו היא שנת 1,967 לחורבן הבית, ושנת 2,347 לשטרות. מדינת ישראל תחגוג ביום העצמאות ה'תשצ"ו 88 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב
ה'תשצ"ז

ה'תשצ"ז (5,797) ובקיצור תשצ"ז – היא שנה עברית אשר תחל ביום א' בתשרי, אור ל-22 בספטמבר 2036, ותסתיים ביום כ"ט באלול, 9 בספטמבר 2037. המולד של תשרי חל ביום השבת, 22 שעות ו-35 חלקים. לפיכך זו שנה מסוג בחג. איננה מעוברת, ואורכה 353 ימים. זו שנה ראשונה לשמיטה, ושנת 2 במחזור העיבור ה-306. תקופת ניסן שבשנה זו היא תחילת שנת 1 (סימנה אלדא) במחזור השמש ה-208, ולכן מברכים בה את ברכת החמה. שנה זו היא שנת 1,968 לחורבן הבית, ושנת 2,348 לשטרות. מדינת ישראל תחגוג ביום העצמאות ה'תשצ"ז 89 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בחג שנה מסוג בחג, ובה 353 ימים. שנה "פשוטה": שאיננה מעוברת ובה חודש אדר אחד. שנה "חסרה": שבה חשוון וכסלו בני 29 יום כל אחד י"ג באדר חל בשבת, ולכן תענית אסתר מוקדמת ליום חמישי י"א באדר. ברכת החמה ביום רביעי כ"ג בניסן - 8 באפריל 2037. כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997). ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004). י' באייר חל בשבת, ולכן יום הרצל נדחה ליום ראשון י"א באייר.
The Curse of La Llorona (פסקול)

The Curse of La Llorona: Original Motion Picture Soundtrack הוא פסקול סרט האימה העל-טבעי האמריקאי "קללת לה יורונה" (2019), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-19 באפריל 2019, על ידי חברת התקליטים ווטר-טאוור מיוזיק. The Curse of La Llorona הוא הפסקול הרשמי של סרט האימה העל-טבעי שובר הקופות "קללת לה יורונה" (2019), שיצא לאקרנים בסמוך לצאתו, והוא הפסקול הרביעי אותו מלחין ג'וסף בישארה, עבור היקום הקולנועי של לזמן את הרוע. בתוך The Curse of La Llorona נכללים שירים מסוגת המוזיקה האלקטרונית ומוסגת מוזיקת אימה ומתח. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "The Curse of La Llorona", מהווה כשיר הפותח את הפסקול ואת הסרט "קללת לה יורונה" (2019), ו-"Arrorró mi niño (Closing Arrangement)", סוגר אותם. שיר הנושא של הפסקול הוא "The Curse of La Llorona", אשר משמש גם כרצועה הפותחת בו. המוזיקה לשירים הולחנה על ידי ג'וסף בישארה. מידע על האלבום The Curse of La Llorona באתר MusicBrainz האלבום The Curse of La Llorona באתר ספוטיפיי האלבום The Curse of La Llorona באתר דיזר האלבום The Curse of La Llorona באתר אפל מיוזיק The Curse of La Llorona Soundtrack, Soundtrack Mania, ‏2019-04-21 (באנגלית) Justin Kroll, Justin Kroll, Linda Cardellini to Star in James Wan Horror-Thriller ‘The Children’ (EXCLUSIVE), Variety, ‏2017-10-09 (באנגלית) Joseph Bishara - The Conjuring (Original Motion Picture Soundtrack), Discogs (באנגלית) itunes.apple.com The Curse of La Llorona (Original Motion Picture Soundtrack), נבדק ב-2019-04-30 The Curse of La Llorona Soundtrack, Soundtrack Mania, ‏2019-04-21 (באנגלית)
ה'תשצ"ח

ה'תשצ"ח (5,798) ובקיצור תשצ"ח – היא שנה עברית אשר תחל ביום א' בתשרי, אור ל-10 בספטמבר 2037, ותסתיים ביום כ"ט באלול, 29 בספטמבר 2038. המולד של תשרי חל ביום חמישי, 6 שעות ו-911 חלקים. לפיכך זו שנה מסוג השג. היא מעוברת, ואורכה 385 ימים. זו שנה שנייה לשמיטה, ושנת 3 במחזור העיבור ה-306. תקופת ניסן שבשנה זו היא תחילת שנת 2 (סימנה בלהז) במחזור השמש ה-208. שנה זו היא שנת 1,969 לחורבן הבית, ושנת 2,349 לשטרות. מדינת ישראל תחגוג ביום העצמאות ה'תשצ"ח 90 שנות עצמאות. י"ג בשבט - באג 2038 להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת השג שנה מסוג השג, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. ג' בתשרי חל בשבת, ולכן צום גדליה נדחה ליום ראשון ד' בתשרי. כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'. כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997). ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004). י' באייר חל בשבת, ולכן יום הרצל נדחה ליום ראשון י"א באייר.
מסע לבטן האדמה (פירושונים)

האם התכוונתם ל... מסע אל בטן האדמה – רומן מאת ז'ול ורן מ-1964 מסע לבטן האדמה – סרט מעובד לספר מ-1959 מסע לבטן האדמה – סדרת טלוויזה המבוססת על הספר, ששודרה בשנים 1967–1969 מסע אל בטן האדמה – סרט מ-2008 המבוסס על הספר מסע אל האי המסתורי – סרט ההמשך של הסרט מ-2008
היליאנד

היליאנד (באנגלית: Heiland) הוא שירה בסגנון שירה אפית הכתובה בסקסונית עתיקה אשר חוברה בסביבות המאה ה-9 לספירה. השירה הנה השריד הכתוב היחיד בימנו בסקסונית עתיקה ומשמעות שמה היא - 'המושיע'. עם כן, היצירה היא פרפרזה על תולדות ישו והשליחים כפי שסיפורו מתואר בכתבי הברית החדשה ואף שמחברה לא ידוע, נראה כי בימי הביניים היצירה הייתה פופולרית למדי, שני עותקים של השירה, אשר אורכה הוא 6,000 שורות, שרדו בשני עותקים וארבע פרגמנט. על זמנה של היצירה, ניתן להבחין בהתאם להקדמה המופיע בראשית ומעידה על זמן חיבורה, כנראה בין זמנו של לואי החסיד (מלך בין השנים 814 - 840) או מזמנו של לודוויג הגרמני (חיי בין השנים 806-876). כתב היד הודפס לראשונה בשנת 1562. השירה תורגמה מלואה לאנגלית מודרנית בפעם הראשונה בידי ג'ון אנדרס שמילר בשנת 1830 ומאז תורגמה עוד רבות וכן לשפות זרות. שורות 4537 - 4549 מתוך טקס מיסה an sô huilike gardos, sô gi ina gangan gisehat, ia gi than themu hêrron, the thie hoƀos êgi, selƀon seggiad, that ik iu sende tharod te gigaruuuenne mîna gôma. Than tôgid he iu ên gôdlîc hûs, hôhan soleri, the is bihangen al fagarun fratahun. Thar gi frummien sculun uuerdscepi mînan. Thar bium ik uuiskumo selƀo mid mînun gesîđun." Thô uurđun sân aftar thiu thar te Hierusalem iungaron Kristes forđuuard an ferdi, fundun all sô he sprak uuordtêcan uuâr: ni uuas thes giuuand ênig. mari endi mahtig an thesan middelgard bezton giburdies; quad that it scoldi wesan barn godes, quad that he thesero weroldes waldan scoldi gio te ewandaga, erdun endi himiles. He quad that an them selbon daga, the ina salingna an thesan middilgard modar gidrogi so quad he that ostana en scoldi skinan huit, sulic so wi her ne habdin er undartuisc erda endi himil odar huerigin ne sulic barn ne sulic bocan. (VII, 582-92) וְאָז דִּבֵּר וֶאֱמֹר כִּי עוֹד יָבוֹא מֶלֶךְ חָכָם, (מֶלֶךְ) מֻפְלָא וְחָזָק אֶל מֶרְכַּז הַהֵיכָל; הוּא יִהְיֶה הַלֵּידָה הַטּוֹבָה בְּיוֹתֵר; הוּא אָמַר, כִּי הוּא יִהְיֶה בֶּן הָאֱלוֹהִים וָאֹמַר שֶׁהוּא יִשְׁלֹט בָּעוֹלָם הַזֶּה. הֵן בַּשֵּׁמִיִּים וְהֵן בָּאָרֶץ, עַד קֵץ הַיָּמִים. הוּא אָמַר בַּיּוֹם בּוֹ הָאֵם כּוֹרַעַת לָלֶדֶת אֶת הַמְּבוֹרָךְ, בְּמַרְכֵּז הַהֵיכָל שֵׁם מִזְרָח הוּא אָמַר, יִזְהַר אוֹר נוֹצֵץ בָּרָקִיעַ, אֲשֶׁר מֵעוֹלָם לֹא נִצְפֶּה בֵּין שֵׁמִיִּים לָאָרֶץ. מֵעוֹלָם לֹא נִרְאֶה אוֹר כְּזֶה כְּמוֹ הַיֶּלֶד הַזֶּה. מדיה וקבצים בנושא היליאנד בוויקישיתוף היליאנד, באתר אנציקלופדיה בריטניקה (באנגלית) Murphy 1989, pp. 51-52.
מחסן סודי 13

מחסן סודי 13 (באנגלית: Warehouse 13, מילולית: מחסן 13) היא סדרת טלוויזיה אמריקאית מהסוגות על-טבעי ומדע בדיוני. יוצרי הסדרה הם התסריטאים והמפיקים ג'יין אספנסון (אנ') ודי ברנט מוט. הסדרה שודרה במשך חמש עונות ברשת Syfy, שבה שודרו גם הסדרות "אאוריקה" ו"אלפאס" המתרחשות באותו יקום בדיוני. המיקום המרכזי בסיפור הוא מחסן ענק בדקוטה הדרומית שבו מאוחסנים חפצים מיוחדים בעלי כוחות על-טבעיים. העלילה עוקבת אחר פעילותם של סוכני "מחסן סודי 13" ברחבי העולם באיתור חפצים שהשפעתם מסוכנת, נטרולם והבאתם למחסן. מדי פעם הסוכנים מתמודדים בתוך המחסן עצמו עם השפעה של חפצים שכבר נאספו וקוטלגו. המחסן הוא ה-13 בסדרת מחסנים מסוגו; 12 המחסנים שקדמו לו היו ממוקמים במעצמות ובאימפריות קדומות. סדרות הטלוויזיה "מחסן סודי 13", "אאוריקה" ו"אלפאס" מתרחשות ביקום בדיוני משותף, והיו ביניהן מספר פרקי קרוסאובר: בפרק החמישי בעונה השנייה של "מחסן סודי 13", דאגלס פרגו (ניל גרייסטון) מ"אאוריקה" המתרחשת בעיירה הבדיונית אאוריקה בדקוטה הצפונית, נשלח לדקוטה הדרומית להתקין מערכת מחשבים חדשה במחסן. בפרק החמישי בעונה הרביעית של "אאוריקה", קלאודיה דונובן מ"מחסן סודי 13" מגיעה לעיירה אאוריקה לצפות בהדגמה של טכנולוגיה חדישה תוצרת מעבדות המחקר המתקדמות המקומיות. בפרק השישי בעונה השלישית של "מחסן סודי 13", מייקה, פיט וקלאודיה נוסעים לפאלו אלטו כדי לעזור לדאגלס פרגו מ"אאוריקה" שהסתבך לאחר ששילב חפץ על טבעי במכשיר מציאות מדומה למשחקי וידאו. בפרק החמישי בעונה הראשונה של "אלפאס", ד"ר ונסה קאלדר (לינדזי וגנר), רופאה שהופיעה בשישה פרקים ב"מחסן סודי 13", עוזרת לצוות בחקירת תיק של מקרי מוות בפנסילבניה. חמש עונותיה של הסדרה צולמו בטורונטו רבתי ובעיקר בעיר הבירה טורונטו עצמה. מדיה וקבצים בנושא מחסן סודי 13 בוויקישיתוף "מחסן סודי 13", במסד הנתונים הקולנועיים IMDb (באנגלית) "מחסן סודי 13", באתר Rotten Tomatoes (באנגלית) "מחסן סודי 13", באתר Metacritic (באנגלית) "מחסן סודי 13", במסד הנתונים הקולנועיים KinoPoisk (ברוסית)
ריקי נקאיה

יפן זהו שם יפני; שם המשפחה הוא נקאיה. ריקי נקאיה (ביפנית: 中矢力; נולד ב-25 ביולי 1989) הוא ג'ודוקא יפני המתחרה בקטגוריית המשקל הקל (עד 73 ק"ג). נקאיה התחרה באולימפיאדת לונדון 2012 וזכה במדליית הכסף בקטגוריית המשקל עד 73 ק"ג. בקרב הראשון הוא ניצח באיפון את קייל מקסוול מהברבדוס לאחר תרגיל קוזורה-קמי-שיהו-גטאמה. בשמינית הגמר הוא ניצח באיפון את סוסו פללשווילי הישראלי לאחר תרגיל טטה-שיהו-גטאמה וברבע הגמר הוא ניצח בזכות עונשים את ראסול בוקייב הטג'יקיסטני. בחצי הגמר נקאיה גבר על דקס אלמונט ההולנדי ובגמר הוא התמודד מול מנסור איזייב הרוסי והפסיד בניקוד יוקו. נקאיה מחזיק בשלוש מדליות מאליפויות העולם, שתי מדליות זהב (2011 ו-2014) ומדליית כסף (2015). באליפות אסיה הוא זכה במדליית כסף (2011). נקאיה זכה במדליות רבות בתחרויות מהסבב העולמי בהן מדליות זהב בטורנירי טוקיו ופריז היוקרתיים. ריקי נקאיה, ברשת החברתית אינסטגרם ריקי נקאיה, באתר olympedia.org ריקי נקאיה, באתר איגוד הג'ודו העולמי ריקי נקאיה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.